# Joan Vicenç Gómez i Urgellés

Joan-Vicenç Gómez i Urgellés (Vilanova i la Geltrú, 30 de gener de 1959) és un matemàtic i pedagog català. Llicenciat en Ciències Matemàtiques, doctor en Pedagogia i doctor en Ciències de l'Educació.Professor de la Universitat Politècnica de Catalunya a l'Escola Universitària Politècnica de Vilanova i col·laborador de la Universitat Nacional d'Educació a Distància (UNED). Ha presentat ponències en diversos congressos nacionals i internacionals. Especialista en didàctica i divulgació de les matemàtiques.
Conegut, per ser dels primers professors universitaris a Catalunya des de finals dels anys 90 en promoure una educació secundària i superior basada en la modelització i problemes aplicats per tal d'augmentar la satisfacció per l'aprenentatge de les matemàtiques, inspirant-se en diversos autors com Lluís Santaló, Georg Pólya, Mogens Niss, Claudi Alsina i altres. Ha participat en diversos grups de recerca nacionals i internacionals pel coneixement de la modelització matemàtica.
Professor de matemàtiques en graus d'enginyeria a la Universitat Politècnica de Catalunya i coordinador d'una part del màster Interuniversitari de Formació de Professorat de Secundària l'àrea de matemàtiques. Va presidir durant els anys 2002 i 2005 la Federació d'Entitats per l'Ensenyament de les Matemàtiques de Catalunya.
Ha publicat diversos llibres on destaquen: L'altre cara de les matemàtiques (premi Joan Profitós i Fontà, 1999) i Per un nou ensenyament de les matemàtiques (premi Josep Pallach, 1999), Criptografia: el arte de guardar secretos, De Euclides a Internet, Cuando las rectas se vuelven curvas: las geometrías no euclídeas, Matemáticas, espías y piratas informáticos. Codificación y criptografía, aquests darreres publicats per RBA i National Geographic. D’altres libres d’interès són Zàping matemàtic, Els nombres i el seu encant i Diofanto (publicat per RBA).

## Obres

* Variable Complexa. Universitat Politècnica de Catalunya, 1994
* Anàlisi Vectorial : resum teòric i problemes resolts. Universitat Politècnica de Catalunya, 1994
* Invitació al món de les matemàtiques per no matemàtics
* L'altra cara de les matemàtiques. El Cep i la Nansa, 2000
* Per un nou ensenyament de les matemàtiques. Ceac, 2000
* Una proposta per a un nou ensenyament de les matemàtiques. 2000
* De la enseñanza al aprendizaje de las matemáticas. Paidós, 2002
* La Societat com a escenari i les matemàtiques com a actors : de la tradició a la innovació en l'educació matemàtica. Ajuntament de Reus. Àrea d'Educació i Familia, 2005
* Zàping matemàtic. Universitat Politècnica de Catalunya, 2010
* Cuando las rectas se vuelven curvas : las geometrías no euclideas. RBA, cop. 2010
* Matemáticos, espías y piratas informáticos : codificación y criptografía. RBA, 2010
* Cuando las rectas se vuelven curvas : las geometrías no euclideas. RBA, 2014
* Els Nombres i el seu encant. Institut d'Estudis Ilerdencs, 2015
* Matemáticas y códigos secretos. RBA, 2018
* Diofanto. RBA, 2018
* La Criptografía : el arte de guardar secretos. Prisanoticias Colecciones, 2019
* Más allá de Euclides : las otras geometrías. Prisanoticias Colecciones, 2019

## Premis i reconeixements

Ha estat guardonat amb diversos premis i reconeixements:
* 1997: Reconeixement a la millora de la qualitat docent, atorgat per la UPC
* 1999: Premi Joan Profitós i Fontà (Nit de les lletres Catalanes) pel llibre L'altra cara de les matemàtiques
* 1999: Premi d'investigació pedagògica Josep Pallach pel llibre Per un nou ensenyament de les matemàtiques
* 2000: Premi de promoció cultural i educativa, atorgat per la Fundació Caixa de Sabadell, pel projecte Fem Matemàtiques
* 2004: Premi a la recerca i innovació educatives Àngels Ferrer i Sensat
* 2005: Premi sobre "Investigaciones y Experiencias Didàcticas", atorgat pel Ministerio de Educación
* 2006: Premi Principado de Asturias atorgat per la Funcación Técnica Industrial (2006)
* 2013: Premi de divulgació científica Humbert Torres atorgat per la Fundació Catalana per a la Recerca i la Innovació
* 2013: Òmnium Cultural

## Referències

* 1 2 3 4 5 6 7 8 9 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 153-154. ISBN 84-85960-83-1.
* 1 2 3 4 5 «Joan-Vicenç Gómez Urgellés». Fundació Enciclopèdia. Divulcat.cat, 08-11-2022. [Consulta: 5 febrer 2023].
* ↑ «Professor UPC».
* ↑ Gómez Urgellés, Joan Gómez «La Matemàtica reflejo de la realidad». FESPM, 2007, pàg. 165.
* ↑ «Presidència FEEMCAT».
* ↑ «Obra National Geographic».
* ↑ «Catàleg de la Xarxa de Biblioteques de Barcelona». Diputació de Barcelona, 05-02-2023. [Consulta: 5 febrer 2023].
* 1 2 Virella i Bloda, Albert. Imatges de la pau honrosa : 1939-1942. Vilanova i la Geltrú: El Cep i la Nansa, 2001, p. 117-118. ISBN 84-85960-57-2.
* ↑ «Premi Angeleta Ferrer i Sensat».
* ↑ «Premi Ministerio de Educación».
* ↑ «Premio Principado Asturias».
* ↑ «Premi Humbert Torres».
* ↑ «Elpuntavui».